
	Paskaidrojuma raksta sadaļa
	Norādāmā informācija

	1. Mērķis un nepieciešamības pamatojums 
	Olaines novada pašvaldībā ir spēkā 2024. gada 27. marta saistošie noteikumi Nr. SN3/2024  “Olaines novada pašvaldības pirmsskolas izglītības nodrošināšanas funkcijas īstenošanas kārtība”.

Saistošo noteikumu grozījumu (turpmāk - Noteikumi) mērķis ir pāreja no Vienotās pašvaldību sistēmas pirmsskolas izglītības iestāžu (turpmāk- PII)  rindu moduļa uz Pieteikumu vadības sistēmu. 

Izglītības un zinātnes ministrija uzsākusi Pieteikumu vadības sistēmas (PVS) ieviešanu, kuras mērķis ir nodrošināt pirmsskolas, vispārējās, profesionālās ievirzes un interešu izglītības iestāžu pieteikumu apstrādi.  Sadarbībā ar SIA Dativa ir izstrādāts pārejas plāns pārejai no Vienotās pašvaldību sistēmas PII rindu moduļa uz Pieteikumu vadības sistēmu. Olaines novada pašvaldības pāreja produkcijas vidē plānota 24.09.2026.

Noteikumu 18. punkts izteikts jaunā redakcijā:

“Par noteikumu 17. punktā norādītajām priekšrocībām bērna likumiskais pārstāvis informē Pašvaldību, iesniedzot iesniegumu (4. pielikums) bērna reģistrēšanas laikā vienotajā Olaines novada pirmsskolu pieteikumu reģistrā elektroniski vai klātienē, elektroniskas reģistrācijas gadījumā iesniegumu nosūtot Pašvaldībai, kā arī pēc bērna reģistrēšanas, ja bērnam radusies kāda no šo noteikumu 17. punktā norādītajām priekšrocībām.”

Noteikumu 19. punkts izteikts jaunā redakcijā: 

“Pašvaldība pirms vietas piešķiršanas:

19.1. aktualizē datus, pievieno vai anulē bērnam ārpuskārtas priekšrocības statusu Reģistrā un informē likumisko pārstāvi;

19.2. pieprasa likumiskajam pārstāvim 5 (piecu) darba dienu laikā iesniegt aktuālo informāciju, kuru Pašvaldība nevar iegūt no valsts vai pašvaldības informācijas sistēmām vai citām institūcijām.”
Noteikumu  grozījumu mērķis ir samazināt administratīvo slogu iedzīvotājiem, pilnveidot pašvaldības pakalpojumu sniegšanas procesu un nodrošināt efektīvāku starpinstitucionālo sadarbību pašvaldības ietvaros. Vienlaikus precizēta kārtība, kādā tiek iegūta aktuālā informācija. Pašvaldība informāciju vispirms iegūst no valsts vai pašvaldības informācijas sistēmām vai citām institūcijām, un tikai gadījumā, ja nepieciešamo informāciju nav iespējams iegūt, pieprasa to bērna likumiskajam pārstāvim, nosakot informācijas iesniegšanas termiņu – 5 (piecas) darba dienas.
Noteikumu grozījumi atbilst labas pārvaldības principam un valsts pārvaldes efektivitātes principam, paredzot, ka pašvaldība izmanto tās rīcībā esošos vai no citām pašvaldības institūcijām iegūstamos datus, tādējādi mazinot administratīvo slogu personām un izvairoties no atkārtotas informācijas pieprasīšanas.
Plānotās izmaiņas neietekmē bērna tiesības uz ārpuskārtas priekšrocību piemērošanu, bet vienkāršo tās piešķiršanas administratīvo procesu un samazina dokumentu apriti starp pašvaldību un iedzīvotājiem.
Līdz ar to nepieciešams izdarīt grozījumus spēkā esošajos saistošajos noteikumus.



	2. Fiskālā ietekme uz pašvaldības budžetu 
	Saistošo noteikumu grozījumi  neietekmē pašvaldības budžetu.


	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci 
	Noteikumi izstrādāti, lai veicinātu vienotu pieeju bērnu reģistrēšanai pirmsskolu reģistrā. 
Noteikumu tiesiskais regulējums nodrošinās vienlīdzīgas iespējas pretendēt uz Olaines novada pašvaldības nodrošinātajām vietām pirmsskolas izglītības iestādēs.

Ietekme uz vidi, iedzīvotāju veselību, uzņēmējdarbību, konkurenci Olaines novada administratīvajā teritorijā – nav attiecināma.

Nav konstatējama ierobežojoša ietekme uz tirgu un atbilstību brīvai un godīgai konkurencei.

	4. Ietekme uz administratīvajām procedūrām un to izmaksām 
	Saistošo noteikumu izpildi nodrošina Olaines novada pašvaldības komisija pirmsskolas izglītības vietu un atbalsta piešķiršanai, kā arī saistošajos noteikumos noteiktos gadījumos lēmumus pieņem iestādes vadītājs.

Olaines novada pašvaldības komisijas pirmsskolas izglītības vietu un atbalsta piešķiršanai un iestādes vadītāja pieņemtos lēmumus un faktisko rīcību var apstrīdēt Olaines novada pašvaldības domē Administratīvā procesa likumā noteiktajā kārtībā. 

Administratīvo procedūru izmaksas nav paredzētas.

	5. Ietekme uz pašvaldības funkcijām un cilvēkresursiem 
	Noteikumi izstrādāti Pašvaldību likuma 4. panta pirmās daļas 4. punktā noteiktās pašvaldības funkcijas izpildei.

Noteikumu izpildes nodrošināšanai nav nepieciešams veidot jaunas pašvaldības institūcijas, darba vietas vai paplašināt esošo institūciju kompetenci.

	6. Informācija par izpildes nodrošināšanu 
	Noteikumu izpildi nodrošina Olaines novada pašvaldība un Olaines novada pašvaldības komisija pirmsskolas izglītības vietu un atbalsta piešķiršanai.



	7. Prasību un izmaksu samērīgums pret ieguvumiem, ko sniedz mērķa sasniegšana 
	Prasības un izmaksas ir samērīgas pret ieguvumiem, ko sniedz mērķa sasniegšana, jo Noteikumi ir piemēroti iecerētā mērķa sasniegšanas nodrošināšanai un paredz tikai to, kas ir nepieciešams šī mērķa sasniegšanai. Pašvaldības izraudzītie līdzekļi ir leģitīmi un rīcība ir atbilstoša augstākstāvošiem normatīviem aktiem.

	8. Izstrādes gaitā veiktās konsultācijas ar privātpersonām un institūcijām 
	Saistošo noteikumu projekts izskatīts Sociālo, izglītības un kultūras jautājumu komitejā un publicēts no 2026.gada 12.augusta līdz 2026.gada 25.augustam publicēts pašvaldības tīmekļvietnē un www.facebook.com  sabiedrības viedokļa noskaidrošanai.

Par saistošo noteikumu projektu pašvaldība nav saņēmusi viedokļus un priekšlikumus.

